**Animals** on brittiläisen indierockyhtye This Town Needs Gunsin debyyttialbumi. Yhtye oli ensimmäistä pitkäsoittoaan ennen julkaissut yhden EP-levyn ja split-albumin. *Animals* julkaistiin Iso-Britanniassa 13. lokakuuta 2008 BSM Recordsin kautta ja 10. maaliskuuta 2009 Yhdysvalloissa Sargent Housen kautta.

Historiaa
---------

*Animals*in nauhoitukset aloitettiin vuoden 2008 maaliskuun alussa Lodge Studiosilla, Northamptonissa. Nauhoittaminen tapahtui satunnaisissa jaksoissa maalis- ja toukokuun välillä. Viimeiset äänitykset saatiin valmiiksi 26. toukokuuta, minkä jälkeen albumia alettiin miksaamaan. Lopullinen miksaus albumista valmistui kesäkuun alussa.

Albumin kappaleesta "Panda" julkaistiin promovideo yhtyeen kotisivuilla ja levy-yhtiön YouTube-sivulla 3. syyskuuta 2008. Kappale ei kuitenkaan ollut virallinen single. Yhtye julkaisi 28. helmikuuta 2009 albumin kappaleista "Panda" ja "Baboon" äänitetyt liveversiot *Live Acoustics* -nimisenä digitaalisena albumina.

Musiikkityyli
-------------

*Animals*in musiikillinen tyyli ja äänimaailma on verrattain erilainen verrattuna yhtyeen aikaisempaan tuotantoon. Albumilla tulee esiin yhtyeen progressiivinen, kokelevampi puoli. Kitaristi Tim ja rumpali Chris Collisin tekninen, mutta silti entistä melodisempi soitto erikoisia tahtilajeja sekoittaen ja soitinten välinen monimutkainen aksentointi on entistä suuremmassa osassa. Albumilla pyrittiin myös mahdollisimman luonnollisen kuuloiseen äänimaailmaan, minkä vuoksi soittimissa ei aiemmasta tuotannosta poiketen käytetty juurikaan kaikua, raskasta säröä tai muita efektejä. Efektien poisjättäminen mahdollisti yhtyeen musikaalisuuden sekä teknisen ja entistä melodisemman soiton todella tulevan esille.

Albumin nimeen *Animals* (suom. *eläimet*) viitaten jokainen albumin kappale on nimetty jonkin eläimen mukaan. Niiden oli alkuperäisesti tarkoitus olla vain projektinimiä kappaleille, mutta kun uudelleennimeäminen oli yhtyeelle liian vaikeaa ne pysyivät muuttumattomina.

Kappaleet
---------

1. Chinchilla – 4.22
2. Baboon – 3.26
3. Lemur – 3.09
4. Badger – 4.53
5. Quetzal – 0.35
6. Panda – 3.25
7. Elk – 3.46
8. Pig – 3.46
9. Gibbon – 4.27
10. Dog – 2.52
11. Crocodile – 2.31
12. Rabbit – 4.43
13. Zebra – 1.50

### Yhdysvaltain julkaisun bonuskappaleet

1. 
2. If I Sit Still, Maybe I'll Get Out Of Here – 6.04
3. 26 Is Dancier Than 4 – 4.48

Kokoonpano
----------

* Stuart Smith - laulu
* Tim Collis - kitara
* Dan Adams - basso, trumpetti
* Chris Collis - rummut

Lähde:

Lähteet
-------

1. ↑  This Town Needs Guns » Blog Archive » We’re in the studio! *thistownneedsguns.com* (March 22nd, 2008). Viitattu 4. joulukuuta 2011 (englanniksi)
2. ↑  This Town Needs Guns - Animals CD Album *cduniverse*. Viitattu 4. joulukuuta 2011 (englanniksi)
3. ↑  This Town Needs Guns » Blog Archive » Studio Diary part 2.2 *thistownneedsguns.com* (May 25th, 2008). Viitattu 4. joulukuuta 2011 (englanniksi)
4. ↑  This Town Needs Guns » Blog Archive » I’m listening to the new This Town Needs Guns album[vanhentunut linkki] *thistownneedsguns.com* (June 2nd, 2008). Viitattu 4. joulukuuta 2011 (englanniksi)
5. ↑  This Town Needs Guns » Blog Archive » We made a video (Arkistoitu – Internet Archive) *thistownneedsguns.com* (September 3rd, 2008). Viitattu 4. joulukuuta 2011 (englanniksi)
6. ↑  Live Acoustics | This Town Needs Guns *bandcamp.com*. Viitattu 4. joulukuuta 2011 (englanniksi)
7. ↑  This Town Needs Guns » Blog Archive » Day 3 in the studio (Arkistoitu – Internet Archive) *thistownneedsguns.com* (March 23rd, 2008). Viitattu 4. joulukuuta 2011 (englanniksi)
8. ↑  TheSirensSound » Blog Archive » This Town Needs Guns (Arkistoitu – Internet Archive) (31.5.2009). Viitattu 4. joulukuuta 2011 (englanniksi)
9. ↑  This Town Needs Guns - 10.07.08 - Interview AbsolutePunk.net. Viitattu 4. joulukuuta 2011 (englanniksi)
10. ↑  *Animals* -albumin sisäkansi